সাধারণ নির্বাচনে লড়তে পারবে আওয়ামি লিগ? জানিয়ে দিলেন ইউনুস

ওয়েব ডেস্ক: বাংলাদেশের সাধারণ নির্বাচন (General Election Of Bangladesh) কখন হবে, সেই সম্পর্কে আগেই ইঙ্গিত দিয়ে রেখেছিলেন অন্তর্বর্তী সরকারের প্রধান উপদেষ্টা মহম্মদ ইউনুস (Mohammed Yunus)। আর এবার এক আন্তর্জাতিক সংবাদমাধ্যমকে দেওয়া সাক্ষাৎকারে তিনি জানিয়ে দিলেন যে এই নির্বাচনে আওয়ামি লিগ (Awami League) অংশগ্রহণ করতে পারবে কিনা। ইউনুসের এই সাক্ষাৎকার থেকেই বাংলাদেশে (Bangladesh) আওয়ামি লিগের ভবিষ্যতের রূপরেখা মোটামুটি পরিষ্কার হয়ে গেল।

সম্প্রতি, অন্তর্বর্তী সরকারের প্রধান উপদেষ্টা এই একান্ত সাক্ষাৎকারে জানিয়েছেন, বাংলাদেশের সাধারণ নির্বাচন ২০২৫-এর ডিসেম্বর থেকে ২০২৬-এর মার্চের মধ্যে সম্পন্ন করা হবে। তবে নির্বাচনের দিনক্ষণ নির্ভর করছে দেশের একাধিক প্রশাসনিক ক্ষেত্রের উপর, তাও জানিয়ে দিয়েছেন ইউনুস। কারণ, আগেই তিনি জানিয়ে দিয়েছিলেন যে, দেশের সংস্কারের পরেই নির্বাচনের আয়োজন করা হবে।

আরও পড়ুন: পাক-অধিকৃত কাশ্মীর ফেরত চেয়ে বড় বার্তা জয়শঙ্করের

একইসঙ্গে এই সাক্ষাৎকারে তিনি আওয়ামি লিগের ভবিষ্যৎ নিয়ে একটা ইঙ্গিত দিয়ে রাখলেন। ইউনুস জানান যে, বাংলাদেশের সাধারণ নির্বাচনে আওয়ামি লিগ অংশগ্রহণ করবে কিনা, তা দলই ঠিক করবে। প্রধান উপদেষ্টার কথায়, “সিদ্ধান্ত তাদেরই নিতে হবে। আমি সেই সিদ্ধান্ত নিতে পারি না।” তবে তিনি আরও জানান যে, এই বিষয়ে শেষ সিদ্ধান্ত নেবে নির্বাচন কমিশন।

প্রসঙ্গত, গত বছরের জুলাইয়ে বাংলাদেশে বৈষম্যবিরোধী ছাত্র আন্দোলন শুরু হয়। এর জেরে ৫ আগস্ট পদত্যাগ করে দেশত্যাগ করেন দেশের তৎকালীন প্রধানমন্ত্রী শেখ হাসিনা (Sheikh Hasina)। আওয়ামি লিগের প্রধান মুখ ছিলেন তিনিই। কাজেই তাঁর দেশত্যাগের পর দুর্বল হয়ে পড়ে দলটি। তবে পরে ফের নিজেদের কর্তৃত্ব কায়েম করতে বিভিন্ন কর্মসূচি নেয় আওয়ামি লিগ। এখন দলটি কি নির্বাচনে প্রতিদ্বন্দ্বিতা করবে? এর উত্তর দেবে সময়।